text: Se videoen: Else Marie fra ClubSyd vinder en bil
  28 oktober 2015 kl. 18.46
  Else Marie Lehmann fra Sønderborg vandt i dag en bil. Blandt mere end 18.700 ClubSyd-medlemmer blev hun udtrukket som den heldige vinder.
  En spritny Opel Karl Essentia til 80.000 kroner. Det er hvad der fremover står på parkeringspladsen ved Else Marie Lehmann fra Sønderborg.
  Formanden for TV SYDs støtteforening ClubSyd, Anders Sørensen, havde onsdag fornøjelsen af at overrække nøglerne til den glade vinder af ClubSyds store konkurrence.
  - Eeej, nej hvor er den flot. Tusind tak. Eeej - hvor er den flot, udbrød den overraskede vinder.
  Der var ellers ingen hjemme, da ClubSyd-formand Anders Sørensen ringede på døren. Men vinderen, der har været medlem af ClubSyd siden 2013, var på vej hjem - og blev positivt overrasket.
  Tidligere på dagen blev vinderen udtrukket af TV SYDs direktør Betina Bendix - blandt 18.724 ClubSyd-medlemmer. For at alt skulle gå rigtigt for sig, blev lodtrækningen overvåget af kontorassistent Eva Anker fra ClubSyd og statsautoriseret revisor Mette Berntsen fra RSM plus.
  Du kan læse mere om TV SYDs størreforening ClubSyd på www.clubsyd.dk.
  
  